TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

10.számú

JEGYZŐKÖNYV

HATÁROZATAI

 NYÍLT ÜLÉS

98/2009./IX.9./kt.határozat:



- 2009. szeptember 9-i ülés napirendjének







  elfogadása

99/2009./IX.9./kt.határozat: 



- Az Önkormányzat, a Körjegyzőség,és az







  Óvoda I.félévi költségvetési beszámolójá-







  nak jóváhagyása

100/2009./IX.9./kt.határozat:



- Temetőkről és temetkezésről szóló rende-







  let 2.sz. mellékletében megállapított dí-







  jak felülvizsgálata

101/2009/IX.9./kt.határozat:



- Tikos Község Önkormányzatánál végzett







  belsőellenőrzésről készült jelentés elfo-







  gadása

102/2009./IX.9./kt.határozat:



- Tikos Község Önkormányzata Falugond-







  noki Szolgálata Szervezeti és Működési







  Szabályzatának kiegészítése

103/2009./IX:9./kt.határozat:



- “Dobó István” Általános Iskola 2008/







 2009-as tanévben végzett munkájáról szó-







 ló beszámoló elfogadása
Zárt ülésen:

104-107/2009.IX.9./kt.határozat:


- Szociális kérelmek elbírálása

RENDELETEI
10/2009./IX.9./sz. rendelet:



- Az Önkormányzat 2009.évi költségveté-







   séről szóló rendelet módosításáról

11/2009./IX.9./sz.rendelet:



- Az Önkormányzati rendelek jogharmo-







   nizációs záradékkal történő ellátásáról







   szóló 9/2009./VI.18./sz. rendelet módosí-







   tásáról
12/2009./IX.9./sz.rendelet:



- A falugondnoki szolgálatról szóló rende-







  let módosításáról
13/2009./IX.9./sz.rendelet:



- Tikos Község Helyi Építési Szabályza-







  táról módosításáról
10.sz. 
J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2009. év  szeptember   hó 9. napján 8,00 órakor a Községháza épületében (Tikos, Iskola u.16.) megtartott   nyilvános  üléséről.
Jelen vannak:  Kónya László polgármester



Bogdán Géza képviselő



Kiss Zoltán Aladárné

                        Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület  nyilvános  ülése határozatképes, az ülést megnyitja.  Javaslatot tesz a tárgyalandó napirendi pontokra.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

98/2009./IX.9./kt.határozat:

Tikos Község Önkormányzatának Képviselő-testülete a 2009. szeptember 9-i ülésén az alábbi napirendet tárgyalja:

Napirend:


1.) Az Önkormányzat 2009.évi költségvetéséről szóló rendelet módosítása



     Előadó: Kónya László polgármester



2.) Az Önkormányzat, a Körjegyzőség és az Óvoda 2009.I.félévi gazdálkodá-


     sáról szóló beszámoló megtárgyalása



     Előadó: Kónya László polgármester



3.) Önkormányzati rendeletek jogharmonizációs záradékkal történő ellátásáról


      szóló rendelet módosítása



      Előadó: Kónya László polgármester



4.) Egyéb ügyek

Határidő: azonnal

Felelős: Kónya László polgármester

1.) Napirend tárgyalása

Az Önkormányzat 2009.évi költségvetéséről szóló rendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Kónya László:

Tájékoztatja a testület tagjait, hogy a rendelet módosítására miért került sor.

A képviselő-testület tagjai a rendelettervezetben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének

10/2009./IX.9./sz. rendelete
az Önkormányzat 2009.évi költségvetéséről szóló 2/2009.(II.25.) rendelet módosításáról 

Tikos Község Önkormányzatának Képviselő-testülete az Államháztartásról szóló 1992.évi XXXVIII. Törvény (a továbbiakban: Áht.) 65.§.(1) bekezdésében kapott felhatalmazás alapján a 2009.évi költségvetéséről az alábbi rendeletet alkotja:

1.§.

A 2/2009./II.25./sz. rendelet 1.§.-a helyébe az alábbi rendelkezés lép:

„1.§. A rendelet hatálya a képviselő-testületre, annak szerveire (polgármester) és az Önkormányzatra terjed ki.”

2.§.

A 2/2009./II.25./sz. rendelet 3.§.-a helyébe az alábbi rendelkezés lép:

„3.§. A képviselő-testület az Önkormányzat  2009.évi költségvetését:

	43.338.000.- Ft
	bevétellel
	Mindösszesen:

46.526.000.- Ft bevétellel

	  3.188.000.- Ft 
	hitellel
	


	46.526.000.- Ft 
	                         kiadással


Ezen belül:


Ezen belül:

· a működési célú bevételt




42.295.000.- Ft-ban

· a működési célú kiadásokat




42.295.000.- Ft-ban

ebből:

- a személyi juttatások kiadásait



13.971.000.- Ft-ban

- a munkaadókat terhelő járulékokat



  4.400.000.- Ft-ban

- a dologi kiadásokat





  5.137.000.- Ft-ban

- a szociális segélyeket




13.882.000.- Ft-ban

- a speciális célú támogatásokat



  4.905.000.- Ft-ban

· a felhalmozási célú bevételt




  4.231.000.- Ft-ban

· a felhalmozási célú kiadásokat



  4.231.000.- Ft-ban

ebből:

- a beruházások összegét




  3.554.000.- Ft-ban

            - a csatorna hitel törlesztés összegét                                           220.000.-Ft-ban

            - felhalmozási célú tartalék összegét                                           457.000.-Ft-ban           

állapítja meg.”

3.§.

A 2/2009./II.25./sz. rendelet 5.§.(2) bekezdése az alábbi rendelkezés lép:

„(2) A képviselő-testület a bevételek és kiadások közötti egyensúly megteremtése érdekében 3.188 e Ft forrás kiegészítő hitel felvételét hagyja jóvá. Ezen belül a legfeljebb 1 éves időtartamra felvehető folyószámla hitel összege 3.188 e Ft.

4.§.

A 2/2009./II.25./sz. rendelet az alábbi 5/A.§-al kiegészül:

„5/A.§. A képviselő-testület az Önkormányzat felhalmozási célú tartalékát 457.000.- Ft-ban állapítja meg.

5.§.

A 2/2009./II.25./sz. rendelet 7.§.-a helyébe az alábbi rendelkezés lép:

„7.§. A Képviselő-testület a tárgyévet követő kettő évben várható bevételeket és kiadásokat a 7.sz. melléklet szerint hagyja jóvá”.

6.§.

A 2/2009./II.25./sz. rendelet az alábbi 8/A.§.-al kiegészül:

„8/A.§. A többéves kihatással járó feladatok előirányzatait a képviselő-testület a 9.sz. melléklet szerint hagyja jóvá.

7.§.

A 2/2009./II.25./sz. rendelet 10.§. (2) bekezdése helyébe az alábbi rendelkezés lép:

„10.§. az (1) bekezdésben nem szereplő pótelőirányzatok felosztásáról a képviselő-testület a 9.§. (3) bekezdésében foglalt módon dönt.”

8.§.

(1)A rendelet kihirdetése napján lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

2.) Napirend tárgyalása

Az Önkormányzat, a Körjegyzőség és az Óvoda 2009.I.félévi gazdálkodásáról szóló beszámoló megtárgyalása

Előadó: Kónya László polgármester

(Az írásos előterjesztések  jelen jkv. mellékletét képezi.)

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

99/2009./IX.9./kt.határozat:

I. Tikos Község Önkörmányzatának Képviselő-testülete az Önkormányzat 2009.I.félévi gazdálkodásáról szóló jelentést

a. 45.929 e Ft eredeti, 46.526 e Ft módosított bevételi előirányzattal, 21.710 e Ft teljesítéssel,

b. 45.929 e Ft eredeti, 46.526 e Ft módosított kiadási előirányzattal, 22.103 e Ft teljesítéssel

c. A 2009.június 30-i állapotnak megfelelően 6.161 e Ft pénzkészlettel elfogadja.

II. Tikos Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Körjegyzősége 2009.I.félévi költségvetési beszámolóját megismerte, megtárgyalta, azt jóváhagyólag tudomásul veszi.

III. Tikos Község Önkormányzatának Képviselő-testülete a társulásban fenntartott “Margaréta” Óvoda  2009.I.félévi költségvetési beszámoját megismerte, megtárgyalta, azt jóváhagyólag tudomásul veszi.

Határidő: azonnal

Felelős: Kónya László polgármester

3.) Napirend tárgyalása

Önkormányzati rendeletek jogharmonizációs záradékkal történő ellátásáról
szóló rendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Kónya László:

A képviselő-testület a 2009.június 18-i ülésén tárgyalta az önkormányzati rendeletek jogharmonizációs záradékkal történő ellátásáról szóló rendeletet. Akkor az a tájékoztatást is nyújtotta, hogy van pár rendelet még, amit nem csak záradékolni, hanem indokolni is kell. Most eljött annak az ideje, hogy azon rendeletek is záradékolásra kerülnek, és a közeljövőben majd ismét foglalkozni kell azzal, hogy az indoklások is megszülessenek.

Ismerteti a testülettel az érintett rendeletek megjelölését és tárgyát.

A képviselő-testület tagjai a rendelettervezetben és a polgármester szóbeli kiegészítésében foglaltakat megismerték, megtárgyalták.

A képviselő-testület tagjai 6 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének 
11/2009./IX.9./sz. rendelete
a 9/2009./VI.18./sz. rendelete
az önkormányzati rendeletek jogharmonizációs záradékkal történő ellátásáról 
módosításáról

Tikos Község Önkormányzatának Képviselő-testülete a belsőpiaci szolgáltatásokról szóló 2006/123/EK irányelvből fakadó egyes önkormányzati feladatok végrehajtásával kapcsolatosan – az önkormányzati rendelet jogharmonizációs záradékkal történő ellátására -  az alábbi rendeletet alkotja:

1.§.

A 9/2009./VI.18./sz. rendelet az alábbi 5/A.§.-al kiegészül:

“5/A§. A 14/2005./XII.13./sz. rendelet a települési hulladékkezelési közszolgáltatás rendjéről és a közszolgatás díjának megállapításáról az alábbi 13.§.-al kiegészül:

“13.§. Jogharmonizáció záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

2.§.

A 9/2009./VI.18./sz. rendelet az alábbi 5/B.§.-al kiegészül:

“5/B.§. Az 5/2007./III.28./sz. rendelet a képviselő-testület és szervei Szervezeti és Működési Szabályzatáról szóló rendelet az alábbi 103.§.-al kiegészül:

“103.§. Jogharmonizáció záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

3.§.

A 9/2009./VI.18./sz. rendelet az alábbi 5/C.§.-al kiegészül:

“5/C.§. A 21/2008./XI.28./sz. rendelet a szennyvízcsatornaszolgáltatás díjáról az alábbi 8.§.-al kiegészül:

“8.§. Jogharmonizáció záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

4.§.

A 9/2009./VI.18./sz. rendelet az alábbi 5/D.§.-al kiegészül:

“5/D.§. A 20/2008./XI.28./sz. rendelet az ívóvíz 2008.évi díjáról az alábbi 8.§.-al kiegészül:

“8.§. Jogharmonizáció záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

5.§.

A 9/2009./VI.18./sz. rendelet az alábbi 5/E.§.-al kiegészül:

“5/E.§. A  8/2008./IX.28./sz. rendelet a temetőkről és a temetkezésről az alábbi 24.§.-al kiegészül:

“24.§. Jogharmonizáció záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

6.§.

(1) E rendelet kihirdetése napján lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

4.) Napirend tárgyalása

Egyéb ügyek

4.1. A temetőkről és a temetkezésről szóló rendeletben megállapított díjak felülvizsgálata

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

100/2009./IX.9./kt.határozat:

Tikos Község Önkormányzatának Képviselő-testülete az 1999.évi XLIII.tv. 40.§.(3) bekezdésében foglaltaknak eleget téve, a 8/2005./IX.28./sz. rendelet  a temetőkről és a temetkezésről szóló rendelet  2.sz. mellékletében foglalt díjakat mértékét:

a.) a sírhely megváltás és újraváltás díját,

b.) a temetkezési szolgáltatók kivételével a temetőben vállalkozásszerűen mnkát végzők által fizetendő temetőfenntartási hozzájárulás díját,

c.) a temetői létesítmények, ill. az üzemeltető által biztosított szolgáltatások igénybevételéért a temetkezési szolgáltatóknak fizetendő díjat

felülvizsgálta, azok mértékét változatlanul hagyja, nem változtatja meg.

Határidő: azonnal

Felelős: Kónya László  polgármester

4.2. Tikos Község Önkormányzatánál végzett belső ellenőrzésről készült jelentés megtárgyalása
Előadó: Kónya László polgármester

(Az ellenőrzési jelentés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

101/2009./IX.9./kt.határozat:

Tikos Község Önkormányzatának Képviselő-testülete az Önkormányzat végzett 2009.évi belső ellenőrzésről készült jelentésben foglaltakat megismerte, megtárgyalta, azt elfogadja.
Határidő: azonnal

Felelős: Kónya László polgármester

4.3. Falugondnoki Szolgálatról szóló rendelet módosítása

Előadó: Kónya László polgármester
(A rendelettervezet jelen jkv. mellékletét képezi.)

Kónya László:

A képviselő-testület a 2009.augusztus 12-i ülésén tárgyalta az ÁFSZ által a falugondnoki szolgálatnál végzett ellenőrzésről szóló jelentést. Az ellenőrzés által megállapított hiányosságok pótlásra kerültek, amelyet közül egyik volt a falugondnoki szolgálatról szóló rendelet módosítása. A tervezetet a körjegyző elkészítette. Kéri a testület tagjait, hogy az abban foglaltakat tárgyalják meg, és a rendelet módosítását fogadják el.

A képviselő-testület tagjai a rendelet módosításban foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének

12/2009./IX.9./sz. rendelete
a 7/2007./V.25./sz. rendelete 
a falugondnoki szolgálatról módosításáról

Tikos Község Önkormányzatának Képviselő-testülete a helyi önkormányzatokról szóló 1990.évi LXV.tv. 16.§.(1) bekezdése, valamint a szociális igazgatásról és szociális ellátásokról szóló 1993.évi III.törvény 59.§.(2) bekezdése értelmében a falugondnoki szolgálat keretében ellátandó alapellátási feladatok körét, valamint a falugondnok által ellátandó egyéb szolgáltatási feladatokat és azok mértékét a rendeletben állapítja meg.

1.§.

A 7/2007./V.25./sz. rendelet  3.§.-a a következő d.) ponttal kiegészül:

„d.) közösségi és szociális információk szolgáltatásában való közreműködés”

2.§.

A 7/2007./V.25./sz. rendelet az alábbi címmel és 6/A.§.-al kiegészül:

„Közösségi és szociális információk szolgáltatásában való közreműködés

6/A.§. 

(1) A közösségi és szociális információs szolgáltatás keretében részletes tájékoztatást kell nyújtani

a.) az Sztv.-ben, illetve a Gyvt.-ben meghatározott személyes gondoskodást nyújtó ellátásokkal és szolgáltatásokkal, valamint az egészségügyi ellátással kapcsolatban

aa) a helyben igénybe vehető ellátások és szolgáltatások köréről, feltételeiről és az igénybevétellel kapcsolatos eljárási kérdésekről,

ab) a helyben nem elérhető ellátások, szolgáltatások elérhetőségéről és igénybevételük módjáról,

b.)A pénzbeni és természetbeni szociális és gyermekvédelmi ellátásokkal, a családtámogatási ellátásokkal, a társadalombiztosítási és a foglalkoztatáshoz kapcsolódó ellátásokkal, valamint a fogyatékossággal összefüggő ellátásokkal kapcsolatban


ba) az ellátás megállapítására hatáskörrel és illetékességgel rendelkező szerv elérhetőségéről,


bb) az ellátások igényléséhez szükséges iratokról

(2) Ha a tájékoztatást kérő személy által igényelt szociális szolgáltatás helyben nem érhető el, a szociális információs szolgáltatást nyújtó falugondnok intézkedik az ellátási lehetőségek felkutatása érdekében, valamint segítséget nyújt az ellátást nyújtóval való kapcsolatfelvételben és ügyintézésben.

(3) A közösségi és szociális információk szolgáltatásához kapcsolódó falugondnoki szolgáltatás térítésmentes.

3.§.

A képviselő-testület a 7/2007./V.25./sz. rendelet 10.§.(5) bekezdését hatályon kívül helyezi.

4.§.

A 7/2007./V.25./sz. rendelet 11.§.(2) bekezdése helyébe az alábbi rendelkezés lép:

„(2) A szállítás térítésmentes.

5.§.

A képviselő-testület a 7/2007./V.25./sz. rendelet 11.§.(3) bekezdését hatályon kívül helyezi.

6.§.

A 7/2007./V.25./sz. rendelet 12.§. (2) bekezdése helyébe az alábbi rendelkezés lép:

„(2) A szállítás térítésmentes.

7.§.

A képviselő-testület a 7/2007./V.25./sz. rendelet 12.§.(3) bekezdését hatályon kívül helyezi.

8.§.

A képviselő-testület a 7/2007./V.25./sz. rendelet 20.§. (2)-(3)-(4) bekezdését hatályon kívül helyezi.

9.§.

A 7/2007./V.25./sz. rendelet 21.§.(1) bekezdése helyébe az alábbi rendelkezés lép.

„(1) A falugondnoki szolgáltatás keretében nyújtott ellátások igénybevételének lehetősége:

· egyes szolgáltatások esetében kérelem alapján

· más szolgáltatások esetében alanyi jogon jár”

10.§.

A képviselő-testület a 7/2007./V.25./sz. rendelet 21.§. (3)-(4)-(5)-(6)-(7)-(8) bekezdéseit hatályon kívül helyezi.

11.§.

A képviselő-testület a 7/2007./V.25./sz. rendelet „Az egyes ellátásokért fizetendő díj 23.§.-t” hatályon kívül helyezi.

12.§.

A képviselő-testület a 7/2007./V.25./sz. rendelet a „Más önkormányzat részére végzett szolgáltatások végzés 24.§.-t” hatályon kívül helyezi.

13.§.

(1) E rendelet a kihirdetése napján lép hatályba, rendelkezéseit e naptól kell alkalmazni.

(2) A rendelet kihirdetéséről a körjegyző gondoskodik az SZMSZ-ben meghatározott módon.

4.4. Tikos Község Önkormányzata Falugondnoki Szolgálata Szervezeti és Működési Szabályzatának kiegészítése

Előadó: Kónya László polgármester

(Az írásos előterjesztés jelen jkv. mellékletét képezi.)
A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

102/2009./IX.9./kt.határozat:
Tikos Község Önkormányzatának Képviselő-testülete az 58/2009./V.6./kt.határozatával jóváhagyott Tikos Község Önkormányzata Falugondnoki Szolgálatának Szervezeti és Működési Szabályzatát a jegyzőkönyv mellékletét képező 1.sz. melléklettel (Szervezeti felépítés) kiegészíti.

Határidő: azonnal

Felelős: Kónya László polgármester

4.5.“Dobó István” Általános Iskola 2008/2009-as tanévben végzett munkájáról szó-
ló beszámoló elfogadása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselőtestület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatot:

103/2009./IX.9./kt.határozat:

Tikos Község Önkormányzatának Képviselő-testülete a  társulás keretében fenntartott balatonszentgyörgyi székhelyű „Dobó István” Általános Iskola 2008/2009-es tanév nevelő-oktató munkájáról szóló beszámolót megismerte, megtárgyalta, azt elfogadja.

Határidő: azonnal

Felelős: Kónya László polgármester

4.6. Tikos Község Helyi Építési Szabályzatárólszóló 7/2005./IX..28./sz. rendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Kónya László:

Tikos községben az Iskola u.2-4. telekre vételi szándékot jelzett egy magánbefektető a tulajdonosok felé, olyan szándékkal, hogy a két telekből három telket alakítanának ki, oly módon, hogy az egyik telek nyeles telekként funkcionálna. A meglévő rendezési terv viszont építési határvonalat jelöl az utcafronttól számított 54 méter után. Ez meggátolná a nyelestelek kialakításának lehetőségét, illetve beépíthetőségét. A Tikos községben esetlegesen letelepülési szándékkal befektetőknek lehetőséget kellene biztosítani azzal, hogy a Helyi Építési Szabályzatban a jogszabályi keretek között lehetővé tesszük a nyeles teleknél az építési határvonal figyelmen kívül hagyását.

Kéri a testület tagjait, hogy a rendelettervezetben foglaltakat tárgyalják meg.

A képviselő-testület tagjai a rendelettervezetben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének

13/2009./IX.9./sz. rendelete 




               7/2005./IX.28./számú rendelete

TIKOS KÖZSÉG HELYI ÉPÍTÉSI SZABÁLYZATÁRÓL

módosításáról
Tikos Község Önkormányzatának Képviselő-testülete az 1990. évi LXV. törvény 16. §-ában, valamint az épített környezet alakításáról és védelméről szóló 1997. évi LXXVIII. törvényben (a továbbiakban Étv.)  kapott felhatalmazás alapján az építés helyi rendjének biztosítása érdekében és a Balaton Kiemelt Üdülőkörzet Területi Tervének (a továbbiakban BKÜTT) és a Balatoni Területrendezési Szabályzat megállapításáról ( a továbbiakban BTSZ) szóló 2000 évi CXII számú törvényre, az Országos Településrendezési és Építési Követelményekről szóló 253/1997.(XII.20.)sz. Kormányrendeletre ( a továbbiakban OTÉK)  is figyelemmel az alábbi önkormányzati rendeletet alkotja. 

1.§.

A 7/2005./IX.28./sz. rendelet 3.§.-a az alábbi (6) bekezdéssel kiegészül:

„(6) Az újonnan kialakuló nyelestelkek esetén, az érintett építési övezetre ( tömbre ) vonatkozó építési határvonal figyelmen kívül hagyható, de csak a nyelestelkek vonatkozásában.”

2.§.

(1) E rendelet kihirdetése napján lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

4.7. Zárt ülés elrendelése

A képviselő-testület  egyhangúlag a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Kónya László








             Török Csilla
polgármester









  körjegyző
